Koordinatar: 54°17′S 36°30′W﻿

**King Edward Point** (òg kalla KEP) er eit nes og ein busetnad med hamn på nordaustkysten av Sør-Georgia. Det ligg ved Cumberland East Bay og vert stundom omtalt som Grytviken, som er ein nedlagd kvalstasjon nær neset ved King Edward Cove.

Historie
--------

Området vart utforska av Den svenske antarktisekspedisjonen 1901-04 under Otto Nordenskjöld. Det vart namngjeve kring 1906 etter kong Edward VII av Storbritannia.

Sidan 1909 har den britiske leiinga av øya halde til ved King Edward Point. 

I 1925 oppretta dei britiske styresmaktene eit marint laboratorium som ein del av Discovery Investigations. Den 1. januar 1950 tok Falkland Islands Dependencies Survey over stasjonen. Stasjonen var bemanna frå 1. januar 1952 til 13. november 1969. 

British Antarctic Survey var ved stasjonen til 1982. 

I starten av Falklandskrigen den 3. april 1982 okkuperte argentinske styrkar Sør-Georgia og stengde stasjonen. Dei vart kort tid etter drivne bort under operasjon Paraquet og britiske miltiærstyrkar.

Ei rekkje sivile marineoffiserar vart utpeikt til å utføre toll- og fiskeoppgåvene for leiinga av Sør-Georgia Government frå 1991, i tillegg til ein liten garnison. 

Den 22. mars 2001 opna British Antarctic Survey på ny stasjonen. Fleire av dei gamle og falleferdige (men utan tvil historiske) bygningane vart øydelagde og bygde opp att, utanom Discovery House (1925) og Gaol (1912).

I dag
-----

King Edward Point i 2011
I dag held ni personar frå BAS til på stasjonen om vinteren, og om sommaren kring 18. Dei tilsette ved det sommaropne museumet i Grytviken er òg innkvartert ved KEP.

At stasjonen er kontinuerleg i drift har òg eit politisk føremål, sidan det er med på å oppretthalde det britiske statsveldet over øya mot Argentina sitt krav.

Sjå òg
------

* Grytviken

Bakgrunnsstoff
--------------

* King Edward point Arkivert 2007-09-27 ved Wayback Machine.
* British Antarctic Survey forskingsstasjon King Edward Point, Sør-Georgia[*daud lenkje*]

| * v
* d
* e
 Sør-Georgia og Sør-Sandwichøyane |
| --- |
| Administrasjonssenter: King Edward Point (Grytviken) |
| Busetnader og kvalstasjonar | Grytviken**·** Godthul**·** Husvik**·** Leith Harbour**·** Ocean Harbour**·** Prince Olav Harbour**·** Rosita Harbour**·** Strømnes**·** Corbeta Uruguay |
| Øyar i Sør-Georgia | Annenkovøya**·** Birdøya**·** Black Rock**·** Black Rocks **·** Clerke Rocks**·** Cooperøya**·** Grass Island**·** Grassholmen **·** Kupriyanov Islands**·** Pickersgilløyane**·** Prion Island**·** Saddle Island**·** Shag Rocks**·** Sør-Georgia**·** Trinityøya**·** Welcome Islands**·** Willisøyane |
| Sør-Sandwichøyane | Bellingshausen**·** Bristol**·** Candlemas**·** Cook**·** Leskov**·** Montagu**·** Saunders**·** Thule**·** Vindication**·** Visokoi**·** Zavodovski**·** Traversay Islands |
| Landemerke | Allardyce Range **·** Fortunabreen **·** Gold Harbour**·** Larsen Harbour**·** Mount Belinda**·** Mount Paget**·** Peggotty Bluff**·** Salisbury Plain**·** Salvesen Range**·** Southern Thule**·** Thatcher Peninsula**·** Gracebreen **·** Lucasbreen**·** Bay of Isles**·** Point Abrahamsen**·** Sheep Point**·** Strømnesfjorden**·** Cumberland Bay**·** Possession Bay**·** Sheer Point**·** Busen Point |

|  |  |
| --- | --- |
| Autoritetsdata | 
* WorldCat
* VIAF
* LCCN
* GeoNames

 |